stanford-oval/wikipedia huggingface dataset:
ทาคายูกิ ยามาดะ
ผลงาน > ซีรีส์

| ปี | ชื่อ | บทบาท | หมายเหตุ | Ref>  |
| --- | --- | --- | --- | --- |
| 1999 |  Psychometrer Eiji 2 | ทาคายูกิ | บทบาทเปิดตัว |  |
| 2000 | Rokubanme no Sayoko | ซู เซกิเนะ |  |  |
| 2000 | Aoi Tokugawa Sandai | ทาเคชิโยะ (วัยเด็ก) อิโทกูงาวะ อิเอมิตสึ) | 39th Taiga drama |  |
| 2001 | Churasan | เคอิทัตสึ โคฮากุระ | 64th Asadora |  |
| 2001 | Jidan Kosho Jinnai Tamako Ura File |  |  |  |
| 2001 | Koi ga Shitai x3 | วาตารุ อาโอชิมะ |  |  |
| 2002 | The Long Love Letter | โช ทาคามัตสึ |  |  |
| 2002 | Jidan Kosho Jinnai Tamako Ura File 2 |  |  |  |
| 2002 | Akahige |  |  |  |
| 2002 | Onmyoji Abe no Seimei | โทยะ |  |  |
| 2002 | Lunch no Joō | มิโนรุ อุชิจิมะ |  |  |
| 2003 | Hatachi | ริวจิ ชินโด | บทบาทนำ |  |
| 2003 | Water Boys | คันคุโร่ ชินโด |  |  |
| 2004 | Socrates in Love  (Sekai no Chuushin de, Ai wo Sakebu)  | ซาคุทาโร่ มัตสึโมโตะ | บทบาทนำ |  |
| 2004 | Fire Boys | ไดโกะ อาซาฮินะ | บทบาทนำ |  |
| 2004 | Jidan Kosho Jinnai Tamako Ura File 3 |  |  |  |
| 2005 | H2 | ฮิโระ คุนิมิ | บทบาทนำ |  |
| 2005 | Densha Otoko |  | cameo ตอนที่ 1 |  |
| 2006 | Journey Under the Midnight Sun | เรียวจิ คิริฮาระ | บทบาทนำ |  |
| 2006 | Taiyou no Uta | โคจิ ฟูจิชิโระ | บทบาทนำ |  |
| 2009 | Boss | ชินโงะ ทาจิมะ |  |  |
| 2010–16 | Ushijima the Loan Shark | คาโอรุ อุชิจิมะ | บทบาทนำ; 3 ฤดูกาล |  |
| 2010 | Wagaya no Rekishi | ทัตสึยะ นากาได |  |  |
| 2011 | Yūsha Yoshihiko to Maou no Shiro | โยชิฮิโกะ |  |  |
| 2011 | Arakawa Under the Bridge | โฮชิ |  |  |
| 2012 | Yūsha Yoshihiko to Akuryo no Kagi | โยชิฮิโกะ |  |  |
| 2014 | Nobunaga Concerto | เดนจิโร่/ ฮิเดโยชิ ฮาชิบะ |  |  |
| 2015 | Replay and Destroy | คานาเมะ โยโกยามะ | บทบาทนำ |  |
| 2016 | Yūsha Yoshihiko to Michibikareshi no Shichinin | โยชิฮิโกะ | บทบาทนำ |  |
| 2018 | Dele | เคอิชิ ซากากามิ | บทบาทนำ |  |
| 2018 | Saint Young Men | ผู้อำนวยการผลิต | เว็บซีรีส์ |  |
| 2018 | Yareta Kamo Iinkai | โอเอซิส |  |  |
| 2019–21 | The Naked Director | โทรุ มุรานิชิ | บทบาทนำ; 2 ฤดูกาล |  |
| 2023 | What Will You Do, Ieyasu? | ฮัตโตริ ฮันโซ | 62nd Taiga drama |  |
| 2023 | Yomawari Neko | เฮโซ เอนโด | บทบาทนำ |  |
| 2024 | House of Ninjas | โยสุเกะ ซึจิโอเกะ |  |  |
| 2024 | Tanabata no Kuni | โยริยูกิ มารุคามิ |  |  |
ผลงาน > งานพากย์เสียง

| ปี | ชื่อ | บทบาท | หมายเหตุ |
| --- | --- | --- | --- |
| 2002 | The Cat Returns | ลูน | ภาพยนตร์แอนิเมชั่น |
| 2006 | Eragon | เอรากอน | เสียงพากย์ภาษาญี่ปุ่น |
| 2016 | Dragon Quest Heroes II | ซีซาเร | วิดีโอเกมส์ |
| 2017 | DC Super Heroes vs. Eagle Talon | แบทแมน/บรูซ เวย์น | ภาพยนตร์แอนิเมชั่น |
| 2017 | Gintama | เอลิซาเบธ |  |
| 2017 | Loving Vincent | อาร์ม็อง รูลิน | เสียงพากย์ภาษาญี่ปุ่น |
| 2018 | Isle of Dogs | นักวิทยาศาสตร์รุ่นเยาว์ | ภาพยนตร์แอนิเมชั่น |
| 2018 | Manul no Yuube | มานูโกะ มาม่า | ภาพเคลื่อนไหว, เอ็นเอชเค |
| 2019 | Rilakkuma and Kaoru | ฮายาเตะ;เสียงเพิ่มเติม | ซีรีส์แอนิเมชันของ เน็ตฟลิกซ์ |
| 2019 | Dragon Quest: Your Story | ปาปาซู | ภาพยนตร์แอนิเมชั่น |
| 2023 | The Imaginary | จินซาน | ภาพยนตร์แอนิเมชั่น |
ผลงาน > สารคดี

| ปี | ชื่อ | บทบาท | หมายเหตุ |
| --- | --- | --- | --- |
| 2015 | Takayuki Yamada in Tokyo-to Kita-ku Akabane | ตัวเอง | สารคดี ทีวีโตเกียว |
| 2017 | Takayuki Yamada's Cannes Movie Festival | ตัวเอง | สารคดี ทีวีโตเกียว |
| 2019 | Takayuki Yamada Documentary: No Pain No Gain | ตัวเอง | ภาพยนตร์ |
ผลงาน > ละครเพลง

| ปี | ชื่อ | บทบาท |
| --- | --- | --- |
| 2014 | The Full Monty | แกรี่ สกอฟิลด์ |
| 2018 | City of Angels | สโตน |
| 2019 | Dirty Rotten Scoundrels | เฟรดดี้ เบนสัน |
ผลงาน > โฆษณา

| ปี | ชื่อ | หมายเหตุ |
| --- | --- | --- |
| 2002 | Coca-Cola "No Reason" campaign | เฉลิมฉลอง ฟุตบอลโลก 2002 |
| 2003 | Japanese Red Cross Society "20-year-old's blood donation" campaign |  |
| 2004 | Toyo Suisan "Maruchan Yakisoba, Yakiudon" |  |
| 2004 | Tokyo Metro | ตัวละครรูปภาพแคมเปญแรก |
| 2005 | Tokyo Electric Power Company "TEPCO Hikari" |  |
| 2010 | Movaslo "Evangelion ~Shinjitsu no Tsubasa~" |  |
| 2011 | Asahi Food and Healthcare "Cream Genmai Bran" |  |
| 2011 | Fields "We are all challengers" campaign |  |
| 2014 – | The Coca-Cola Company "Georgia" | ตัวละครภาพหลัก |
| 2014 – | Storia "MARO" | ตัวละครภาพหลัก |
| 2015 – | Sony Interactive Entertainment "PlayStation 4" | ตัวละครภาพหลัก |
| 2016 | Frima "Fril" | แอปพลิเคชันตลาดนัด |
| 2017 – | Fujitsu "Arrows" | กับ ชุน โอกุริ |
ผลงานเพลง

| ปี | ชื่อ | ปล่อย | ฉลาก | ตำแหน่งกราฟสูงสุด | Notes |
| --- | --- | --- | --- | --- | --- |
| 2002 | 真夏の天使~All I want for this Summer is you~ | 10 สิงหาคม ค.ศ. 2002 | Universal Music Group |  | Sold in CD, and DVD of the Music video |
| 2016 | Choo Choo SHITAIN | 21 กันยายน ค.ศ. 2016 | Go Good Records | วันที่ 4 (3 ตุลาคม ค.ศ. 2016)  | CD, CD + DVD / As "Jintaka" |
| 2018 | Seeds (single) | 30 พฤศจิกายน ค.ศ. 2018 | THE XXXXXX |  | Digital release / As "The xxxxxx" |
| 2018 | Zealot (single) | 21 ธันวาคม ค.ศ. 2018 | THE XXXXXX |  | Digital release / As "The xxxxxx" |
| 2019 | "THE XXXXXX" (album)  | 5 เมษายน ค.ศ. 2019 | THE XXXXXX |  | Digital release / As "The xxxxxx" |
| 2019 | "deep breath" (single)  | 31 พฤษภาคม ค.ศ. 2019 | THE XXXXXX |  | Digital release / As "The xxxxxx" |
ความร่วมมือทางดนตรีอื่น ๆ

Directed music video for "Tee"'s song 恋のはじまり, ของ"Tee" และปรากฏตัวในนั้น (วันที่ 31 พฤษภาคม 2016)
カンヌの休日 feat. 山田孝之  (Cannes no Kyuujitsu feat. Yamada Takayuki), ซิงเกิลของ Fujifabric (2 กุมภาพันธ์ ค.ศ. 2017)
รางวัลและการเสนอชื่อเข้าชิง > รางวัล

2004: 28th Elan d'or Awards – Newcomer of the Year
2011: New York Asian Film Festival – Star Asia Rising Star Award
แหล่งข้อมูลอื่น

ทาคายูกิ ยามาดะ ที่อินเทอร์เน็ตมูวีเดตาเบส
ทาคายูกิ ยามาดะ ที่เจแปนนิสมูวีเดตาเบส (ในภาษาญี่ปุ่น)
เว็บไซต์ทางการ
อำเภอมะนัง

| อำเภอมะนัง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Manang
คำขวัญ: ยาง ปาล์มป่า ดารดาษ ราษฎร์รักสามัคคี ถิ่นนี้มะนัง
แผนที่จังหวัดสตูล เน้นอำเภอมะนัง
พิกัด: 7°0′0″N 99°55′18″E﻿ / ﻿7.00000°N 99.92167°E﻿ / 7.00000; 99.92167
ประเทศ:  ไทย
จังหวัด: สตูล
พื้นที่
 • ทั้งหมด: 207.8 ตร.กม. (80.2 ตร.ไมล์)
ประชากร (2564)
 • ทั้งหมด: 18,554 คน
 • ความหนาแน่น: 89.29 คน/ตร.กม. (231.3 คน/ตร.ไมล์)
รหัสไปรษณีย์ : 91130
รหัสภูมิศาสตร์: 9107
ที่ตั้งที่ว่าการ: ที่ว่าการอำเภอมะนัง หมู่ที่ 1 ตำบลปาล์มพัฒนา อำเภอมะนัง จังหวัดสตูล 91130
 ส่วนหนึ่งของสารานุกรมประเทศไทย
มะนัง เป็นอำเภอหนึ่งของจังหวัดสตูล
ที่ตั้งและอาณาเขต

อำเภอมะนังตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอทุ่งหว้า
ทิศตะวันออก ติดต่อกับอำเภอควนกาหลง
ทิศใต้ ติดต่อกับอำเภอควนกาหลง
ทิศตะวันตก ติดต่อกับอำเภอละงู
ที่มาของชื่ออำเภอ

ชื่ออำเภอมะนังมาจากคำว่า "ม้ายัง" ม้าหรือรูปม้า ทั้งนี้เนื่องมาจากในท้องถิ่นของอำเภอ มีถ้ำอยู่ถ้ำหนึ่ง ชื่อ ถ้ำระฆังทอง ภายในถ้ำมีรูปปั้นม้าหินอยู่ 1 ตัว เป็นที่รู้จักกันทั่วไปในหมู่บ้านเป็นสัญลักษณ์ในการเดินทางนัดหมาย ต่อมาเพี้ยนมาเป็น "มะนัง"
หรืออาจมาจากภาษามลายู คำว่า " มะนัง " มาจากคำว่า " บือแน " ซึ่งแปลว่า ท้องนา
ประวัติ

ท้องที่อำเภอมะนังเดิมเป็นส่วนหนึ่งของตำบลแป-ระ อำเภอควนกาหลง ในวันที่ 6 ตุลาคม พ.ศ. 2513 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลแป-ระ รวมตั้งเป็นตำบลนิคมพัฒนา และในวันที่ 2 สิงหาคม พ.ศ. 2526 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลนิคมพัฒนา รวมตั้งเป็นตำบลปาล์มพัฒนา
ต่อมาได้มีประกาศกระทรวงมหาดไทยลงวันที่ 26 มิถุนายน พ.ศ. 2539 ทางราชการได้แบ่งพื้นที่การปกครองตำบลปาล์มพัฒนา และตำบลนิคมพัฒนา อำเภอควนกาหลง ออกมาตั้งเป็น กิ่งอำเภอมะนังโดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอมะนัง ในวันที่ 24 สิงหาคม พ.ศ. 2550 มีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอมะนังแบ่งเขตการปกครองออกเป็น 2 ตำบล 19 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ปาล์มพัฒนา | Palm Phatthana | 10 | 10,859 |
| 2. | นิคมพัฒนา | Nikhom Phatthana | 9 | 7,802 |
การแบ่งเขตการปกครอง > การปกครองส่วนท้องถิ่น

ท้องที่อำเภอมะนังประกอบด้วยองค์กรปกครองส่วนท้องถิ่น 2 แห่ง ได้แก่
องค์การบริหารส่วนตำบลปาล์มพัฒนา ครอบคลุมพื้นที่ตำบลปาล์มพัฒนาทั้งตำบล
องค์การบริหารส่วนตำบลนิคมพัฒนา ครอบคลุมพื้นที่ตำบลนิคมพัฒนาทั้งตำบล
คลองลำโลน อำเภอมะนัง จังหวัดสตูล เป็นคลองสายหลักที่สำคัญ
อำเภอเทพารักษ์

สำหรับเทศบาลตำบลในจังหวัดสมุทรปราการ ดูที่ เทศบาลตำบลเทพารักษ์
| อำเภอเทพารักษ์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thepharak
คำขวัญ: ต้นลำเชียงไกร พืชไร่มากมี ดอยเจดีย์ศรีสง่า ผาชมภูน่าชม รื่นรมย์ถ้ำเพกา
แผนที่จังหวัดนครราชสีมา เน้นอำเภอเทพารักษ์
พิกัด: 15°18′34″N 101°33′2″E﻿ / ﻿15.30944°N 101.55056°E﻿ / 15.30944; 101.55056
ประเทศ:  ไทย
จังหวัด: นครราชสีมา
พื้นที่
 • ทั้งหมด: 357.5 ตร.กม. (138.0 ตร.ไมล์)
ประชากร (2564)
 • ทั้งหมด: 25,297 คน
 • ความหนาแน่น: 70.76 คน/ตร.กม. (183.3 คน/ตร.ไมล์)
รหัสไปรษณีย์ : 30210
รหัสภูมิศาสตร์: 3026
ที่ตั้งที่ว่าการ: ที่ว่าการอำเภอเทพารักษ์ ถนนโกรกสมอ-สำนักตะคร้อ ตำบลสำนักตะคร้อ อำเภอเทพารักษ์ จังหวัดนครราชสีมา 30210
 ส่วนหนึ่งของสารานุกรมประเทศไทย
เทพารักษ์ เป็นอำเภอหนึ่งของจังหวัดนครราชสีมา และเป็นอำเภอเดียวในจังหวัดนครราชสีมาที่ยังไม่มีเทศบาล
ที่ตั้งและอาณาเขต

อำเภอเทพารักษ์ตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเทพสถิตและอำเภอบำเหน็จณรงค์ (จังหวัดชัยภูมิ)
ทิศตะวันออก ติดต่อกับอำเภอด่านขุนทด
ทิศใต้ ติดต่อกับอำเภอด่านขุนทด
ทิศตะวันตก ติดต่อกับอำเภอลำสนธิ (จังหวัดลพบุรี)
ประวัติศาสตร์

อำเภอเทพารักษ์เดิมชื่อ "กิ่งอำเภอสำนักตะคร้อ" ซึ่งนาม "สำนักตะคร้อ" นั้นได้มีการเล่าต่อๆ กันมาว่าเป็น"สำนัก"หรือ"ที่พักแรม"ของผู้ที่สัญจรผ่านไปมา มีทั้งคนเดินทางพวกพรานป่าและขบวนเกวียนหาเก็บของป่า  และใช้สถานที่แห่งนี้เป็นที่พักแรม ซึ่งมีต้นตะคร้อใหญ่ขึ้นอยู่ริมห้วยมีบรรยากาศ ร่มรื่น ต่อมา  มีผู้อพยพมาตั้งถิ่นฐานบ้านเรือน เพื่อจับจองพื้นที่ทำไร่ และทวีจำนวนมากขึ้นเรื่อย ๆ จนตั้งเป็นหมู่บ้านเรียกว่า "บ้านสำนักตะคร้อ"ขึ้นต่อตำบลพันชนะ อำเภอด่านขุนทด จังหวัดนครราชสีมา ต่อมาทางราชการพิจารณาเห็นว่าพื้นที่ตำบลสำนักตะคร้อ ตำบลหนองแวงและตำบลบึงปรือ อยู่ห่างไกลจากอำเภอด่านขุนทด จึงเห็นควรจัดตั้งกิ่งอำเภอขึ้น เพื่อให้บริการและอำนวยความสะดวกแก่ประชาชน
ดังนั้นกระทรวงมหาดไทย จึงได้แยกพื้นที่ตำบลสำนักตะคร้อ ตำบลหนองแวง และตำบลบึงปรือ ของอำเภอด่านขุนทด จัดตั้งเป็นกิ่งอำเภอสำนักตะคร้อ ขึ้นตั้งแต่วันที่  1 เมษายน พ.ศ. 2538 ตามประกาศกระทรวงมหาดไทย ลงวันที่ 7 กุมภาพันธ์ พ.ศ. 2538
ต่อมาพระราชวิทยาคม (หลวงพ่อคูณ ปริสุทโธ) เจ้าอาวาสวัดบ้านไร่อำเภอด่านขุนทด ได้เสนอแนะว่า เนื่องจากที่ตั้งของกิ่งอำเภอสำนักตะคร้อ อยู่ใกล้กับอำเภอศรีเทพ จังหวัดเพชรบูรณ์ และ อำเภอเทพสถิต จังหวัดชัยภูมิ และ เชื่อว่าบริเวณที่ตั้งกิ่งอำเภอสำนักตะคร้อ มีเทพารักษ์ปกปักษ์รักษาอยู่ จึงควรจะมีการขอเปลี่ยนชื่อ "กิ่งอำเภอสำนักตะคร้อ"เป็น "กิ่งอำเภอเทพารักษ์" (ท้องที่กิ่งอำเภอเทพารักษ์เดิมเป็นส่วนหนึ่งของอำเภอด่านขุนทด)
นายถาวร กุลโชติ ปลัดอำเภอผู้เป็นหัวหน้าประจำกิ่งอำเภอสำนักตะคร้อ ในขณะนั้น จึงได้เสนอเรื่องการขอเปลี่ยนชื่อกิ่งอำเภอสำนักตะคร้อ ไปยังกระทรวงมหาดไทย  ต่อมากระทรวงมหาดไทยจึงได้อนุมัติให้ เปลี่ยนชื่อ "กิ่งอำเภอสำนักตะคร้อ" เป็น "กิ่งอำเภอเทพารักษ์"
วันที่  1  เมษายน   2538   ได้แยกพื้นที่ตำบลสำนักตะคร้อ  ตำบลหนองแวง  และตำบลบึงปรือ   มาตั้งเป็นกิ่งอำเภอสำนักตะคร้อ   ขึ้นกับอำเภอด่านขุนทด
วันที่  1  สิงหาคม  2538   ตั้งตำบลวังยายทอง   โดยแยกออกจากตำบลสำนักตะคร้อ
วันที่  31 สิงหาคม  2539   นายถาวร กุลโชติ ปลัดอำเภอผู้เป็นหัวหน้าประจำกิ่งอำเภอสำนักตะคร้อ ในขณะนั้น จึงได้เสนอเรื่องการขอเปลี่ยนชื่อกิ่งอำเภอสำนักตะคร้อ ไปยังกระทรวงมหาดไทย  ต่อมากระทรวงมหาดไทยจึงได้อนุมัติให้ เปลี่ยนชื่อ "กิ่งอำเภอสำนักตะคร้อ" เป็น "กิ่งอำเภอเทพารักษ์"
วันที่  8   กันยายน  2550   ยกฐานะเป็นอำเภอเทพารักษ์
การแบ่งเขตการปกครอง > การปกครองส่วนภูมิภาค

อำเภอเทพารักษ์แบ่งเขตการปกครองย่อยออกเป็น 4 ตำบล 59 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | สำนักตะคร้อ |  |  | (Samnak Takhro) | 16 หมู่บ้าน |
| 2. | หนองแวง |  |  | (Nong Waeng) | 22 หมู่บ้าน |
| 3. | บึงปรือ |  |  | (Bueng Prue) | 11 หมู่บ้าน |
| 4. | วังยายทอง |  |  | (Wang Yai Thong) | 10 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอเทพารักษ์ประกอบด้วยองค์กรปกครองส่วนท้องถิ่น 4 แห่ง ได้แก่
องค์การบริหารส่วนตำบลสำนักตะคร้อ ครอบคลุมพื้นที่ตำบลสำนักตะคร้อทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลบึงปรือ ครอบคลุมพื้นที่ตำบลบึงปรือทั้งตำบล
องค์การบริหารส่วนตำบลวังยายทอง ครอบคลุมพื้นที่ตำบลวังยายทองทั้งตำบล
พื้นที่จุฬาลงกรณ์มหาวิทยาลัย

จุฬาลงกรณ์มหาวิทยาลัย เป็นมหาวิทยาลัยและสถาบันอุดมศึกษาแห่งแรกของประเทศไทย ตั้งอยู่ในเขตปทุมวัน กรุงเทพมหานคร จุฬาลงกรณ์มหาวิทยาลัยเป็นมหาวิทยาลัยที่มีพื้นที่กว้างขวางมาก โดยมีพื้นที่ทั้งหมด 1,153 ไร่ แบ่งออกเป็น 3 ส่วน ตามลักษณะการใช้พื้นที่ ได้แก่ พื้นที่เขตการศึกษา 595 ไร่ พื้นที่ส่วนราชการเช่าใช้ 184 ไร่ และพื้นที่เขตพาณิชย์ 374 ไร่
แต่เดิมพื้นที่ทั้งหมดมี 1,309 ไร่ แต่ในปัจจุบันวัดได้ 1,153 ไร่ เพราะตัดที่ดินส่วนที่ใช้เป็นถนนและซอยต่าง ๆ ในเขตที่ดินของจุฬาลงกรณ์มหาวิทยาลัยออกไป
พื้นที่การศึกษา > พิพิธภัณฑ์และหอศิลป์

ดูเพิ่ม: พิพิธภัณฑ์ในจุฬาลงกรณ์มหาวิทยาลัย
ภายในพื้นที่ของจุฬาลงกรณ์มหาวิทยาลัยนอกจากเป็นที่ตั้งของคณะวิชาและหน่วยงานต่าง ๆ แล้ว ยังประกอบด้วยพิพิธภัณฑ์และหอศิลป์ที่ตั้งอยู่ทั้งภายในพื้นที่ของมหาวิทยาลัยเพื่อเป็นแหล่งถ่ายทอดความรู้ทั้งในเชิงวิชาการและการอนุรักษ์
อาคารพิพิธภัณฑ์มหาวิทยาลัย ตั้งอยู่ใกล้กับคณะศิลปกรรมศาสตร์และคณะสถาปัตยกรรมศาสตร์ จัดแสดงพัฒนาการของจุฬาลงกรณ์มหาวิทยาลัยด้านวิชาการ ด้านกายภาพและประวัติความเป็นมาด้วยสื่อผสมหลายรูปแบบ
หอประวัติจุฬาลงกรณ์มหาวิทยาลัย ตั้งอยู่ที่อาคารจักรพงษ์ ด้านหน้าลานจักรพงษ์ ด้านข้างลานพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า อาคารนี้จัดแสดงพระเกี้ยว ซึ่งเป็นสัญลักษณ์สูงสุดของจุฬาลงกรณ์มหาวิทยาลัย และหลักฐานในเหตุการณ์สำคัญต่าง ๆ เช่น ครุยพระบรมราชูปถัมภก เปียโนทรงบรรเลงของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หอศิลปวิทยนิทรรศน์ ตั้งอยู่บริเวณ ชั้น 7 อาคารมหาธีรราชานุสรณ์หรือหอสมุดกลาง เป็นพื้นที่ขนาดใหญ่สำหรับจัดนิทรรศการหมุนเวียนด้านศิลปะร่วมสมัยของประเทศไทยและต่างชาติ ทำหน้าที่เป็นห้องปฏิบัติการทางศิลปะของนิสิตทั้งระดับปริญญาบัณฑิตและระดับบัณฑิตศึกษา ปัจจุบันพื้นที่นี้ใช้จัดนิทรรศการ "จุฬาลงกรณ์ราชบรรณาลัย" แหล่งรวบรวมข้อมูลของพระบาทสมเด็จพระจุลจอมเกล้าเจ้าอยู่หัวในรูปแบบดิจิทัล
หอศิลป์จามจุรี ตั้งอยู่ที่อาคารจามจุรี 8 ด้านข้างสมาคมนิสิตเก่าจุฬาลงกรณ์มหาวิทยาลัย ในพระบรมราชูปถัมภ์ เป็นหอศิลป์ที่เปิดให้บุคคลภายนอกสามารถจัดแสดงผลงานได้จัดแสดงศิลปกรรมประเภททัศนศิลป์เป็นส่วนใหญ่ เปิดให้ประชาชนเข้าชมโดยไม่เสียค่าใช้จ่าย
นอกจากนี้ ยังมีพิพิธภัณฑ์แห่งอื่นที่อยู่ภายใต้การดูแลของคณะต่าง ๆ
พื้นที่ให้ส่วนราชการเช่าใช้

จุฬาลงกรณ์มหาวิทยาลัยได้จัดสรรพื้นที่ไว้สำหรับให้หน่วยงานราชการเช่าใช้ เป็นจำนวน 184 ไร่ ได้แก่
กรีฑาสถานแห่งชาติ เป็นสนามกีฬาแห่งชาติของประเทศไทย อยู่ในความดูแลของกรมพลศึกษา กระทรวงการท่องเที่ยวและกีฬา โดยส่งคืนสถานที่บางส่วนแก่จุฬาลงกรณ์มหาวิทยาลัย เพื่อใช้ประโยชน์ทางการศึกษา กรมพลศึกษาใช้อาคารสถานที่ในส่วนที่ยังเช่าอยู่เพื่อเป็นที่ทำการของกรมฯ ตลอดจนสมาคมหรือองค์กร ที่เกี่ยวข้องกับการกีฬา และนันทนาการต่าง ๆ เช่น สำนักงานลูกเสือแห่งชาติ (ปัจจุบัน ย้ายที่ตั้งอยู่ ณ ค่ายลูกเสือวชิราวุธ อำเภอศรีราชา จังหวัดชลบุรี) มีสนามหลัก ๆ ได้แก่ สนามศุภชลาศัย สนามเทพหัสดิน สนามจินดารักษ์
โรงเรียนเตรียมอุดมศึกษา โรงเรียนมัธยมศึกษาที่จัดการเรียนการสอนเฉพาะระดับมัธยมศึกษาตอนปลาย
โรงเรียนสาธิตมหาวิทยาลัยศรีนครินทรวิโรฒ ปทุมวัน โรงเรียนมัธยมศึกษา ในสังกัดคณะศึกษาศาสตร์ มหาวิทยาลัยศรีนครินทรวิโรฒ
มหาวิทยาลัยเทคโนโลยีราชมงคลตะวันออก วิทยาเขตอุเทนถวาย
สถานีตำรวจนครบาลปทุมวัน
สถานีดับเพลิงบรรทัดทอง
พื้นที่พาณิชยกรรม

เมื่อพระบาทสมเด็จพระมงกุฎเกล้าเจ้าอยู่หัวสถาปนาโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว (จุฬาลงกรณ์มหาวิทยาลัย ในเวลาต่อมา) พระองค์มีพระราชประสงค์ให้ใช้ที่ดินส่วนหนึ่งเพื่อเป็นที่ปลูกสร้างสถานศึกษาและอีกส่วนหนึ่งให้ใช้จัดหาผลประโยชน์เพื่อนำมาปรับปรุงพัฒนาการศึกษาของโรงเรียนซึ่งจะต้องเติบโตขึ้นในอนาคต โดยไม่ต้องพึ่งพางบประมาณแผ่นดินแต่เพียงอย่างเดียว พบหลักฐานว่ามีการปรับรูปแบบการจัดการที่ดินเชิงพาณิชยกรรมมาโดยตลอดนับแต่ประดิษฐานมหาวิทยาลัย โดยพื้นที่ของมหาวิทยาลัยในเขตปทุมวัน มีการแบ่งออกเป็น 3 ส่วน ตามลักษณะการใช้พื้นที่ ได้แก่ พื้นที่เขตการศึกษา 595 ไร่ พื้นที่ส่วนราชการเช่าใช้ 184 ไร่ และพื้นที่เขตพาณิชย์ 374 ไร่ รวม 1,153 ไร่ โดยแต่เดิมพื้นที่ทั้งหมดมี 1,309 ไร่ แต่ในปัจจุบันวัดได้ 1,153 ไร่ เพราะตัดที่ดินส่วนที่ใช้เป็นถนนและซอยต่าง ๆ ในเขตที่ดินของจุฬาลงกรณ์มหาวิทยาลัยออกไป
พื้นที่พาณิชย์ของจุฬาลงกรณ์มหาวิทยาลัยนั้นแยกออกจากพื้นที่การศึกษาเป็นสัดส่วนอย่างชัดเจน โดยพื้นที่เขตพาณิชย์จะเป็นส่วนมุมของที่ดินซึ่งมีถนนสายสำคัญตัดผ่านเพื่อเป็นประโยชน์แก่การเดินทางและการค้าขาย โดยมีพื้นที่พาณิชย์ทั้งหมด 374 ไร่ ปัจจุบันสำนักงานจัดการทรัพย์สิน จุฬาลงกรณ์มหาวิทยาลัย เป็นหน่วยงานที่ดำเนินงานพัฒนาพื้นที่เขตพาณิชย์เหล่านี้
พื้นที่พาณิชยกรรม > โซนสยาม

สยามสแควร์ เป็นศูนย์การค้าแนวราบและเปิดโล่ง มีเนื้อที่ 63 ไร่ มีพื้นที่อยู่ระหว่างสี่แยกปทุมวันและทางแยกเฉลิมเผ่า มีถนนพญาไทตัดผ่านทางทิศตะวันตก ถนนพระรามที่ 1 ตัดผ่านทางทิศเหนือและถนนอังรีดูนังต์ตัดผ่านทางทิศตะวันออก ตรงข้ามศูนย์การค้าสยามพารากอน สยามเซ็นเตอร์ สยามดิสคัฟเวอรี่เซ็นเตอร์และวัดปทุมวนารามราชวรวิหาร ยังมีทางวิ่งรถไฟฟ้าบีทีเอสและสถานีสยาม ตั้งอยู่เหนือผิวถนนพระรามที่ 1 ในบริเวณนี้ด้วย
เอ็มบีเคเซ็นเตอร์ บริษัท เอ็มบีเค พรอพเพอร์ตีส์ แอนด์ ดีเวลอปเมนต์ จำกัด เช่าที่ดินจากจุฬาลงกรณ์มหาวิทยาลัยเพื่อทำเป็นศูนย์การค้าขนาดใหญ่ มีพื้นที่ใช้สอยประมาณ 89,000 ตารางเมตร ตั้งอยู่บริเวณมุมถนนพญาไทและถนนพระรามที่ 1 หรือแยกปทุมวัน มีพื้นที่ติดกับกรีฑาสถานแห่งชาติและตรงข้ามกับหอศิลปวัฒนธรรมแห่งกรุงเทพมหานคร ในบริเวณนี้มีทางวิ่งรถไฟฟ้าบีทีเอสและสถานีสนามกีฬาแห่งชาติตั้งอยู่เหนือผิวถนนพระรามที่ 1
สยามสแควร์วัน ศูนย์การค้าในพื้นที่สยามสแควร์ สร้างบนพื้นที่ 8 ไร่ ที่ตั้งเดิมของโรงภาพยนตร์สยามที่ถูกไฟไหม้เสียหายไปเมื่อ พ.ศ. 2553 มีพื้นที่ใช้สอย 74,100 ตารางเมตร สวนลอยฟ้าที่ชั้นดาดฟ้าสยามสแควร์วันเป็นพื้นที่สาธารณะลอยฟ้าที่ใหญ่ที่สุดในประเทศไทยชื่อว่า สยามกรีนสกาย (Siam Green Sky)
เซ็นเตอร์พอยท์ ออฟ สยามสแควร์ ศูนย์การค้าในพื้นที่สยามสแควร์ สร้างบนพื้นที่ 2 ไร่ ซึ่งเป็นการปรับเปลี่ยนภาพลักษณ์เดิมในชื่อ ดิจิตอล เกตเวย์ (Digital Gateway) โดยเป็นการเข้ามาลงทุนของกลุ่มทีซีซีแลนด์
สยามกิตติ์ พื้นที่ให้เช่าทำการค้าปลีก สถาบันกวดวิชา ร้านสะดวกซื้อ ร้านอาหารและพื้นที่จอดรถ
โรงแรมโนโวเทลกรุงเทพ สยามสแควร์ เป็นโรงแรมในเครือโนโวเทล ที่ตั้งอยู่ในพื้นที่สยามสแควร์ มีห้องพักทั้งหมด 423 ห้อง
สยามสเคป ประกอบด้วย อาคารสำนักงาน ศูนย์การเรียนรู้ สถานเสริมความงาม พื้นที่ค้าปลีก และพื้นที่จอดรถ
พื้นที่พาณิชยกรรม > โซนสวนหลวง–สามย่าน

เมื่อกล่าวถึงคำว่า "สามย่าน" สามารถอนุมานถึงจุฬาลงกรณ์มหาวิทยาลัยได้ เพราะอาณาเขตของจุฬาลงกรณ์มหาวิทยาลัยติดต่อกับสี่แยก 2 แห่ง คือแยกสามย่านและแยกปทุมวัน ทั้งสองแห่งเป็นพื้นที่เศรษฐกิจสำคัญของกรุงเทพมหานครและประเทศไทย จนกลายเป็นภาพลักษณ์ของจุฬาลงกรณ์มหาวิทยาลัย
จัตุรัสจามจุรี เป็นศูนย์การค้าและอาคารสำนักงานเนื้อที่ประมาณ 21 ไร่ ตั้งอยู่บนมุมถนนพญาไทกับถนนพระรามที่ 4 หรือทางแยกสามย่านฝั่งคณะพาณิชยศาสตร์และการบัญชี จุฬาลงกรณ์มหาวิทยาลัย ตรงข้ามวัดหัวลำโพง พระอารามหลวง จัตุรัสจามจุรีมีทางเชื่อมต่อกับสถานีรถไฟฟ้ามหานคร สถานีสามย่าน นับเป็นการเชื่อมต่อกับอาคารแห่งแรกของไทย
ตลาดสามย่าน เป็นตลาดสดในพื้นที่สามย่าน มีสองชั้น ชั้นล่างเป็นตลาดสดและชั้นบนเป็นร้านอาหาร มีพื้นที่ใช้สอย 6,200 ตารางเมตร เดิมเคยตั้งอยู่ที่แยกสามย่านติดกับคณะนิติศาสตร์ จุฬาลงกรณ์มหาวิทยาลัย แต่ปัจจุบันได้ย้ายไปตั้งอยู่ด้านหลังสนามกีฬาจุฬาลงกรณ์มหาวิทยาลัย ซอยจุฬาลงกรณ์ 9 ใกล้กับสถานีตำรวจนครบาลปทุมวันและสถานีดับเพลิงบรรทัดทอง
แอมพาร์ค เป็นศูนย์การค้าแบบเปิดโล่งตั้งอยู่ด้านข้างอุทยาน 100 ปี จุฬาลงกรณ์มหาวิทยาลัย เป็นส่วนหนึ่งในพื้นที่พาณิชกรรม สวนหลวง–สามย่าน
พื้นพาณิชยกรรม สวนหลวง–สามย่าน ด้านหลังพื้นที่การศึกษาฝั่งตะวันตกของถนนพญาไท ประกอบด้วยอุทยาน 100 ปี จุฬาลงกรณ์มหาวิทยาลัย เป็นจุดกึ่งกลางของเขตพาณิชบริเวณนี้ ทิศเหนือของอุทยานเป็นที่ตั้งของตลาดสามย่านแห่งใหม่ แหล่งธุรกิจอะไหล่เก่าแก่ของกรุงเทพมหานคร ร้านอาหารและสถานีตำรวจนครบาลปทุมวัน ทิศเหนือของอุทยาน 100 ปี เป็นที่ตั้งของย่านพาณิชกรรมแห่งใหม่ คือ สวนหลวงสแควร์ และ CU Sport Zone เป็นแหล่งรวมร้านอุปกรณ์กีฬา ทั้งนี้การก่อสร้างอุทยาน 100 ปี เป็นการลดพื้นที่พาณิชกรรมเก็บรายได้ลงกว่า 29 ไร่
อุทยาน 100 ปี จุฬาลงกรณ์มหาวิทยาลัย สวนสาธารณะที่จุฬาลงกรณ์มหาวิทยาลัยสร้างขึ้นเพื่อเป็นพื้นที่นันทนาการสาธารณะให้กับชุมชนสวนหลวง–สามย่านและบรรทัดทอง และเพื่อเฉลิมฉลองวาระ 100 ปีแห่งการสถาปนาจุฬาลงกรณ์มหาวิทยาลัย ออกแบบให้เป็นพื้นที่หน่วงน้ำของกรุงเทพมหานคร มีแนวพื้นที่รับน้ำ (Rain Garden) และระบบระบายน้ำใต้ดิน
พื้นที่ต่างจังหวัด

นอกจากพื้นที่ในกรุงเทพมหานครแล้ว จุฬาลงกรณ์มหาวิทยาลัยยังมีพื้นที่การศึกษาในจังหวัดต่าง ๆ (ไม่ใช่วิทยาเขต) ได้แก่
พื้นที่จังหวัดนครปฐม
พื้นที่จังหวัดนครปฐมเกิดขึ้นเมื่อ พ.ศ. 2511 หลังจากการโอนย้ายคณะสัตวแพทยศาสตร์ มหาวิทยาลัยเกษตรศาสตร์ ส่วนที่ตั้งอยู่บนพื้นที่ของจุฬาลงกรณ์มหาวิทยาลัยกลับคืนมาเป็นคณะสัตวแพทยศาสตร์ จุฬาลงกรณ์มหาวิทยาลัย โดยพลเอก ประภาส จารุเสถียร อดีตอธิการบดีจุฬาลงกรณ์มหาวิทยาลัย ได้ปรารภว่า "การโอนคณะสัตวแพทยศาสตร์โดยไม่มีการเปลี่ยนแปลงให้ดีขึ้น การโอนก็ไม่มีความหมาย" ดังนั้น จึงได้โอนที่ดินของกระทรวงมหาดไทยที่ขณะนั้นว่างเปล่าอยู่ 79 ไร่ ในเขตตำบลบ่อพลับ อำเภอเมืองนครปฐม จังหวัดนครปฐม เพื่อจัดเป็นไร่ฝึกแก่นิสิตใช้ฝึกปฏิบัติวิชาสัตวบาลจนพัฒนาเป็น "ศูนย์ฝึกนิสิตคณะสัตวแพทยศาสตร์ จุฬาลงกรณ์มหาวิทยาลัย" และ "โรงพยาบาลปศุสัตว์" ดังนั้น มหาวิทยาลัยจึงขอใช้ชื่อว่า "ไร่ฝึกนิสิตจารุเสถียร" นอกจากจะใช้พื้นที่สำหรับสนับสนุนการเรียนการสอน การค้นคว้าวิจัย และตรวจรักษาปศุสัตว์และสัตว์เลี้ยงของประชาชนแล้ว คณะสัตวแพทยศาสตร์ยังใช้ผลผลิตฟาร์มเป็นผลพลอยได้จำหน่ายเป็นสวัสดิการให้อาจารย์-บุคลากรของคณะและมหาวิทยาลัย
พื้นที่จังหวัดน่าน
พื้นที่จังหวัดน่านเป็นที่ตั้งของ "ศูนย์การเรียนรู้และบริการวิชาการเครือข่ายแห่งจุฬาลงกรณ์มหาวิทยาลัย" สำหรับให้บริการการศึกษาเรียนรู้สำหรับนิสิตโดยเฉพาะในหลักสูตรศิลปศาสตรบัณทิต สาขาวิชาการบริหารจัดการทรัพยากรการเกษตร ประกอบด้วย อาคารวิชชาคาม 1 อาคารวิชชาคาม 2 และกลุ่มอาคารชมพูภูคา
พื้นที่จังหวัดสระบุรี
การพัฒนาที่ดินจุฬาลงกรณ์มหาวิทยาลัยที่เขตอำเภอแก่งคอย จังหวัดสระบุรี เริ่มขึ้นตั้งแต่ พ.ศ. 2532 โดยมีพื้นที่ทั้งหมดรวม 3,364 ไร่ แบ่งเป็นพื้นที่ที่กรมป่าไม้อนุญาตให้จุฬาลงกรณ์มหาวิทยาลัยใช้ประโยชน์ 2,632 ไร่ และพื้นที่ที่มูลนิธินิสิตเก่าจุฬาลงกรณ์มหาวิทยาลัยให้ใช้ประโยชน์ 732 ไร่ โดยมีการแบ่งเขตพื้นที่ออกเป็น 5 เขต ได้แก่ เขตพื้นที่อนุรักษ์ธรรมชาติ เขตศูนย์วิจัยเฉพาะทาง เขตโรงเรียนสาธิตจุฬาลงกรณ์มหาวิทยาลัย-สระบุรี เขตบริการวิชาการและการศึกษา และเขตบริหารจัดการ โดยได้รับความร่วมมือจาก 6 คณะที่จะเข้าไปจัดทำโครงการในเขตพื้นที่ดังกล่าว ได้แก่ คณะเภสัชศาสตร์ คณะวิทยาศาสตร์ คณะสัตวแพทยศาสตร์ คณะสถาปัตยกรรมศาสตร์ คณะครุศาสตร์ และคณะวิศวกรรมศาสตร์
พื้นที่การศึกษาเหล่านี้เป็นเพียงพื้นที่ใช้สนับสนุนการสอนและการวิจัยเท่านั้น มิได้มีสถานะเป็นวิทยาเขต เพราะมหาวิทยาลัยมีนโยบายที่ชัดเจนว่าจะไม่จัดตั้งวิทยาเขต จุฬาลงกรณ์มหาวิทยาลัยต้องเป็นหนึ่งเดียว นอกจากนี้ยังมีพื้นที่ในความดูแลของมหาวิทยาลัยแห่งอื่น เช่น พระตำหนักดาราภิรมย์ อำเภอแม่ริม จังหวัดเชียงใหม่, พระจุฑาธุชราชฐานและพิพิธภัณฑ์ชลทัศนสถาน เกาะสีชัง จังหวัดชลบุรี
ดูเพิ่ม

จุฬาลงกรณ์มหาวิทยาลัย
เขตปทุมวัน
สยามสแควร์
พื้นที่การศึกษาฝั่งตะวันออกของถนนพญาไท มีคณะวิชาตั้งอยู่ในบริเวณนี้มากที่สุดในพื้นที่ของมหาวิทยาลัย
ภูมิทัศน์บริเวณประตูใหญ่ฝั่งตะวันออกของถนนพญาไท
พื้นที่จุฬาลงกรณ์มหาวิทยาลัยฝั่งตะวันตกของถนนพญาไท (ฝั่งสำนักงานมหาวิทยาลัย)
ด้านตะวันออกของถนนอังรีดูนังต์ ที่ตั้งของคณะแพทยศาสตร์
หอศิลป์จามจุรี
กลุ่มอาคารสถาปัตยกรรมไทยที่มีชื่อเสียงในจุฬาฯ
หอประชุมจุฬาลงกรณ์มหาวิทยาลัย สถาปัตยกรรมในยุครัฐนิยม
อุทยาน 100 ปี จุฬาลงกรณ์มหาวิทยาลัย และเส้นขอบฟ้ากรุงเทพมหานครทางทิศตะวันออกและทิศใต้ มองเห็นเขตธุรกิจถนนสีลม สาธรและนราธิวาสราชนครินทร์อยู่ด้านขวา (สังเกตจากตึกมหานคร)
พื้นที่จุฬาลงกรณ์มหาวิทยาลัย ในจังหวัดสระบุรี
อำเภอนาด้วง

| อำเภอนาด้วง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Na Duang
คำขวัญ: ดินแดนมหัศจรรย์ค้างคาว  เมืองดอกไม้งาม ธารน้ำใส ไร่แสนสวย
แผนที่จังหวัดเลย เน้นอำเภอนาด้วง
พิกัด: 17°28′48″N 101°58′12″E﻿ / ﻿17.48000°N 101.97000°E﻿ / 17.48000; 101.97000
ประเทศ:  ไทย
จังหวัด: เลย
พื้นที่
 • ทั้งหมด: 590.0 ตร.กม. (227.8 ตร.ไมล์)
ประชากร (2564)
 • ทั้งหมด: 26,432 คน
 • ความหนาแน่น: 44.80 คน/ตร.กม. (116.0 คน/ตร.ไมล์)
รหัสไปรษณีย์ : 42210
รหัสภูมิศาสตร์: 4202
ที่ตั้งที่ว่าการ: ที่ว่าการอำเภอนาด้วง  เลขที่ 189 หมู่ที่ 6 ตำบลนาด้วง อำเภอนาด้วง จังหวัดเลย 42210
 ส่วนหนึ่งของสารานุกรมประเทศไทย
นาด้วง เป็นอำเภอหนึ่งของจังหวัดเลย
ที่ตั้งและอาณาเขต

อำเภอนาด้วงมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอปากชม และอำเภอน้ำโสม (จังหวัดอุดรธานี)
ทิศตะวันออก ติดต่อกับอำเภอสุวรรณคูหา (จังหวัดหนองบัวลำภู)
ทิศใต้ ติดต่อกับอำเภอนากลาง อำเภอนาวัง (จังหวัดหนองบัวลำภู) และอำเภอเอราวัณ
ทิศตะวันตก ติดต่อกับอำเภอเมืองเลย